  Туспуктэм: Алексей Арзамасцев Майя Бывальцева Ижкарын спортысь дано мастерлэн Тамара Тихоновалэн кузьымъёсыз понна куасэн бызьылонъя 25-тӥ огъяросси ӵошатсконъёс ортчизы. 10-11 тулыспалэ ужрадэ Удмуртиысь, Башкириысь, Татарстанысь, Киров но Самара улосвылъёсысь, Пермь шаерысь 700-лэсь трос пинал спортсменъёс пыриськизы. Со сярысь элькун тӧролэн но кивалтэтлэн пресс-службазы ивортӥз. Одӥгез но спортсмен кузьымъёстэк ӧз кыльы – финишын ваньзылы пыриськисьлэсь медальзэ сётӥзы. Вормисьёс но призёръёс медальёс, грамотаос но спонсоръёслэсь кузьымъёс басьтӥзы. 10-тӥ тулыспалэ куасэн бызьылӥсьёс 2, 3 но 5 иськемез эркын амалэн ортчизы, 11 тӥ тулыспалэ 2 но 3 иськемъем эстафетаын кужымзэс мертазы. Удмуртиысь спортсменъёс оглом 14 медаль утӥзы: сизьым – нимаз ӵошатсконъёсын, сизьым – эстафетаосын. Нимаз ӵошатсконъёс: 2009-2009 аръёсы вордскем пиос, 3 иськем: 1-тӥ инты — Георгий Филатов (Можга, КСШОР); 3-тӥ инты — Дмитрий Дементьев (Кез, КССШОР). 2008-2009 аръёсы вордскем нылъёс, 3 иськем: 1-тӥ инты — Катерина Худякова (ДЮСШ №1, Глазкар); 2-тӥ инты — Маргарита Барышникова (Якшур-Бодья, КССШОР); 3-тӥ инты — Ева Бородина ( «Ижсталь» спортшкола). 2010-2011 аръёсы вордскем нылъёс, 2 иськем: 1-тӥ инты — Полина Кузьмина (Балезиноысь спортшкола); 2-тӥ инты — Дарина Тронина (Эгра ёрос). Эстафетаос (нырысетӥ но кыкетӥ люкетъёс классика амалэн, куинетӥ но ньылетӥ – эркын амалэн): 2008-2009 аръёсы вордскем пиос, быдэн 4 иськем: 1-тӥ инты — Шаркан, Грахово, Игра (Степан Рычков, Ярослав Денисов, Никита Климентьев но Лев Лыбков); 3-тӥ инты — КСШОР-1 (Савелий Николаев, Владислав Подседерцев, Данил Прокопьев но Матвей Трефилов). 2008-2009 аръёсы вордскем нылъёс, быдэн 2 иськем: 1-тӥ инты — Шаркан (Станислава Воронцова, Алена Савельева, Агния Мушина но Анастасия Маркова). 2010-2011 аръёсы вордскем пиос, быдэн 2 иськем: 1-тӥ инты — КСШОР-1 (Тимофей Тебеньков, Иван Никитин, Артем Корепанов но Андрей Вотяков); 3-тӥ инты — Якшур-Бодья (Кирилл Вахрушев, Дмитрий Широбоков, Матвей Баженов но Дмитрий Загребин). 2010-2011 аръёсы вордскем нылъёс, быдэн 2 иськем: 1-тӥ инты — Удмуртия-1 (Анастасия Максимова, Дарина Тронина, Варвара Иванова но Полина Кузьмина); 2-тӥ инты — КСШОР (Сабрина Чобан, Марина Веретенникова, Мария Снигирева но Дарья Баталова). Вераны кулэ, куасэн бызьылон – Удмуртиын одӥгез яратоно спорт амал. 23 ар ӵоже элькунын 22 куас база пуктӥзы. Со Росси азьмуртэн кичӧлтэм «Демография» йӧскалык ӵектослэн «Спорт – норма жизни» федерал ӵектосэныз пуктэм ужпумъёсты быдэстыны юрттэ. Тодэ вайытом, Удмуртиысь 14 куасэн бызьылӥсьёс Огъяросси спартакиадае пырисько. Тегъёс: Спорт куасэнбызьылон пиналъёс Ижкар Удмуртия  